CELEX: 62016CN0185
Language: el
Date: 2016-03-29 00:00:00
Title: Υπόθεση C-185/16 SA: Αίτηση αδείας κατασχέσεως εις χείρας τρίτου υποβληθείσα στις 29 Μαρτίου 2016 — Yukos Universal Ltd κατά Ευρωπαϊκής Τράπεζας Επενδύσεων

17.5.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 175/15
            
         Αίτηση αδείας κατασχέσεως εις χείρας τρίτου υποβληθείσα στις 29 Μαρτίου 2016 — Yukos Universal Ltd κατά Ευρωπαϊκής Τράπεζας Επενδύσεων
   (Υπόθεση C-185/16 SA)
   (2016/C 175/17)
   Γλώσσα διαδικασίας: η γαλλική
   
      Διάδικοι
   
   
      Αιτούσα: Yukos Universal Ltd (εκπρόσωπος: H. Boularbah, δικηγόρος)
   
      Καθής: Ευρωπαϊκή Τράπεζα Επενδύσεων
   
      Αιτήματα
   
   Η αιτούσα ζητεί από το Δικαστήριο:
   
               —
            
            
               να διατάξει την Ευρωπαϊκή Τράπεζα Επενδύσεων να δηλώσει τις αιτίες, τα ποσά και τους όρους των πιστώσεων που διαθέτει έναντι της τράπεζας η Ρωσική Ομοσπονδία·
            
         
               —
            
            
               να επιτρέψει στην YUL να προβεί σε συντηρητική και αναγκαστική κατάσχεση εις χείρας της Ευρωπαϊκής Τράπεζας Επενδύσεων επί των πιστώσεών αυτών, και τουλάχιστον επί όλων των ποσών τα οποία οφείλει ή θα οφείλει η Ευρωπαϊκή Τράπεζα Επενδύσεων στη Ρωσική Ομοσπονδία ως εκδότρια ομολογιών που έχουν αναληφθεί από τη Ρωσική Ομοσπονδία, συμπεριλαμβανομένων των τόκων που παράγουν οι ομολογίες αυτές και η εξόφλησή τους, κατά τους όρους που ορίζονται από τη(τις) σύμβαση(συμβάσεις) εκδόσεως ή το(τα) σχετικό(-α) ενημερωτικό(-ά) έντυπο(-α), και τούτο μέχρι κυρίου ποσού πλέον τόκων, υπό την επιφύλαξη αυξήσεως κατά τη διάρκεια της διαδικασίας, 1 690 886 892,20 EUR (που αντιπροσωπεύει το ύψος της απαιτήσεως της YUL έναντι της Ρωσικής Ομοσπονδίας)·
            
         
               —
            
            
               σε κάθε περίπτωση, να καταδικάσει την Ευρωπαϊκή Τράπεζα Επενδύσεων στα πάσης φύσεως έξοδα της παρούσας διαδικασίας.